**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. un 3.punkts. 2016.gada februāra „Deklarācijas par Māra Kučinska vadītā Ministru kabineta iecerēto darbību” 62. un 66.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) paredz piešķirt Ārlietu ministrijai un Veselības ministrijai finanšu līdzekļus Ukrainas stabilizācijas un reformu atbalstam, kas, ņemot vērā šī brīža situāciju Ukrainā un tās potenciālo ietekmi uz reģionu, ir uzskatāms par īpaši nozīmīgu pasākumu, ievērojot Latvijas ārpolitiskās intereses veicināt stabilitāti Ukrainā. Ieilgušā konflikta Ukrainas austrumos rezultātā Ukrainā šobrīd aktuāli ir ne tikai nacionālās drošības jautājumi, bet arī virkne politisko izaicinājumu, kas cieši saistīti gan ar ekonomiskās situācijas stabilizāciju, gan sociālo apstākļu uzlabošanu iedzīvotājiem. Latvija, uzskata, ka visaptverošo nacionālo reformu īstenošana ir priekšnoteikums valsts ilgtermiņa stabilizācijai un attīstībai, kā arī teritoriālās integritātes un suverenitātes saglabāšanai. Eiropas Savienības (turpmāk – ES) un Ukrainas Asociācijas līgums, Ukrainas valdības rīcības plāns, Ilgtspējīgas attīstības stratēģija “Ukraina – 2020”, kā arī ES un citu starptautisko aizdevēju finansiālā atbalsta nosacījumi paredz nepieciešamību Ukrainai veikt būtiskas reformas politiskās un makroekonomiskās situācijas stabilizēšanai valstī. ES kā prioritārās reformas Ukrainā noteikusi reģionālo attīstību, decentralizācijas ieviešanu, reformas tieslietu sistēmā un valsts pārvaldē, īpašu uzmanību pievēršot cīņai pret korupciju, enerģētikas nozarē, civilās drošības sektorā un uzņēmējdarbības vidē. Starptautiskie partneri, kā arī Latvija novērtē Ukrainas valdības līdz šim īstenotās reformas, tomēr kopumā reformu progress dažādās nozarēs atšķiras. Jāņem vērā, ka Ukrainas sabiedrības zemais uzticamības līmenis valdībai, kas tiek skaidrots ar lēno reformu progresu, var radīt riskus iekšpolitiskajai stabilitātei Ukrainā, ietekmējot iesākto reformu efektivitāti vai apdraudot izvēlēto politisko ceļu - ciešāku integrāciju ar ES. Tāpēc īpaši svarīgi turpināt atbalstīt Ukrainas valdības uzsāktā reformu procesa nepārtrauktību, vienlaikus nodrošinot Ukrainas iedzīvotājiem taustāmus īstenoto reformu rezultātus. Latvija ir konsekventi atbalstījusi Ukrainas stabilizācijas centienus un reformu procesu. 2015. gadā Latvija ir sniegusi ievērojamu atbalstu Ukrainai drošības, humānās palīdzības un attīstības sadarbības jomās, kā arī veikusi iemaksas starptautiskajās organizācijās un fondos. Kopējais atbalsta apjoms 2015.gadā sasniedza gandrīz 517 000 *euro.*2015. gadā, izmantojot Ministru kabineta piešķirtos finanšu līdzekļus no līdzekļiem neparedzētajiem gadījumiem, tika īstenoti vairāki nozīmīgi attīstības sadarbības projekti ar mērķi atbalstīt Ukrainas visaptverošo reformu procesu, sniedzot ieguldījumu labas pārvaldības un pretkorupcijas, reģionālās attīstības un zemkopības nozares reformu, eirointergrācijas veicināšanā, kā arī pilsoniskās sabiedrības atbalstam. Ukrainas augstākās amatpersonas divpusējo vizīšu laikā izteikušas pateicību par Latvijas sniegto atbalstu Ukrainai un vairākkārt lūgušas paplašināt sniegtā atbalsta apjomu, gan nodrošinot attīstības sadarbības projektus un Latvijas ekspertu darbu Ukrainas valsts institūcijās, un starptautiskajās misijās, gan, sniedzot humāno palīdzību. Minētais liecina par augstu Latvijas ekspertīzes novērtējumu Ukrainā, tāpēc būtiski turpināt īstenotās sadarbības un atbalsta iestrādes, lai stiprinātu Latvijas lomu un nozīmi Ukrainas reformu un stabilizācijas procesā, kā arī, lai veicinātu kolektīvos centienus Ukrainas atbalstam un apliecinātu Latviju kā atbildīgu starptautiskās sistēmas dalībnieci. Attīstības sadarbības politikas plāna 2016. gadam īstenošanai Ārlietu ministrijai ir piešķirti 451 400 *euro*. Izmantojot minētos līdzekļus, plānots, pirmkārt, īstenot granta projektu konkursu projektu īstenošanai ES Austrumu partnerības valstu – Ukrainas, Gruzijas un Moldovas, kā arī Centrālāzijas valstu – Uzbekistānas, Kirgizstānas un Tadžikistānas atbalstam, tādā veidā apliecinot Latvijas attīstības sadarbības politikas ilgtermiņa prioritātes un sniedzot šīm partnervalstīm attiecīgo politisko signālu. Otrkārt, 2016.gada ietvaros paredzēts turpināt uzsāktos ilgtermiņa attīstības sadarbības projektus (arī Ukrainas atbalstam), tajā skaitā, piesaistot apjomīgu citu donoru finansējumu. 2015.gadā Latvija, atsaucoties uz Ukrainas puses pieprasījumu, uzsāka vairākus augstas kvalitātes projektus Ukrainas atbalstam 150 000 euro apjomā – t.sk., reģionālās attīstības, pretkorupcijas, pilsoniskās sabiedrības iesaistes jomā, nododot Latvijas reformu pieredzi. Sniegtais atbalsts apliecina Latvijas gatavību stiprināt Ukrainas valdības uzsākto reformu procesu. Balstoties uz Ukrainas puses pieprasījumu un Latvijas projektu īstenotāju aicinājumu (diskusijas notikušas Attīstības sadarbības politikas plāna 2016.gadam projekta saskaņošanas procesā), Ārlietu ministrija tiek aicināta paplašināt atbalstu Ukrainai 2016.gadā. Šobrīd 2016.gada granta projektu konkursa īstenošanai Attīstības sadarbības politikas plāna 2016.gadam projektā ir iezīmēti 90 000 *euro.*  Paredzams, ka granta projektu konkurss tiks izsludināts 2016. gada pavasarī. Šāds finansējums nav pietiekams visaptveroša ieguldījuma nodrošināšanai prioritāro valstu, tajā skaitā, Ukrainas atbalstam (viena projekta vidējais apjoms ir 20 000 euro), tādēļ rīkojuma projektā paredzēts piešķirt papildus finanšu līdzekļus no neparedzētiem gadījumiem 141 000 *euro* apmērā Ārlietu ministrijai granta projektu finansēšanai Ukrainas atbalstam noteiktās prioritārās jomās. Papildu finansējums sniegtu iespēju īstenot no vismaz trīs līdz pieciem attīstības sadarbības projektiem Ukrainā. Līdzekļus nepieciešams piešķirt pēc iespējas ātrāk gada pirmajā pusē, ņemot vērā to, ka projektu īstenošanas termiņš ir budžeta gada beigas.Pateicoties iepriekš sniegtajam Latvijas valdības atbalstam, 2014. gadā tika uzsākta un 2015. gadā turpināta divdesmit Ukrainas krīzes laikā cietušo personu ārstēšana Latvijas ārstniecības iestādēs. Pamatojoties uz Ukrainas valdības lūgumu, Latvija ir gatava turpināt atbalstu medicīniskās palīdzības sniegšanai no karadarbības Ukrainā cietušajām personām arī 2016.gadā. Ņemot vērā līdzšinējo pieredzi personu ārstniecībā un rehabilitācijā, kā arī ar to saistīto grūti prognozējamo izdevumu aprēķināšanu un papildlīdzekļu nepieciešamību, rīkojuma projekts paredz atbalstīt finansējuma piešķiršanu Veselības ministrijai vismaz piecu personu (ar iespēju palielināt ārstējamo skaitu atkarībā no piešķirto finanšu līdzekļu izlietojuma dinamikas), kas cietušas karadarbības Ukrainā rezultātā, ārstniecības un rehabilitācijas iespējas Latvijā, nepārsniedzot kopējo ārstniecībai izlietojamo summu 30 000 *euro* apmērā. Lai segtu minēto personu un to pavadošo personu ceļošanas izdevumus no Ukrainas uz Latviju un atpakaļ uz Ukrainu, nepieciešams piešķirt Ārlietu ministrijai papildus 4 000 *euro* šo ceļa izdevumu segšanai. Latvija līdz šim ir atbalstījusi ES un Eiropas drošības un sadarbības organizācijas (turpmāk – EDSO) misiju darbu Ukrainā, nodrošinot civilo ekspertu darbu misijās, kā arī veicot obligātās un brīvprātīgās iemaksas EDSO Speciālās novērošanas misijas Ukrainā darba nodrošināšanai. ES Padomdevēja misija civilā drošības sektora reformām dod nozīmīgu atbalstu stabilitātes sekmēšanai valstī, sniedzot konsultatīvu atbalstu civilā drošības sektora reformu jomā, tai skaitā korupcijas novēršanas, stratēģiskās komunikācijas, cilvēktiesību un dzimumu līdztiesības jomās. Minskas vienošanās par pamieru Ukrainā joprojām netiek pildītas, un drošības situācija Doņeckas un Luhanskas apgabalos turpina saglabāties nestabila. Līdz ar to, lai novērotu Minskas vienošanās izpildi, EDSO misijas klātbūtne ir ļoti būtiska. Pēdējā laikā ir pieņemti lēmumi par EDSO Speciālās novērošanas misijas Ukrainā paplašināšanu (apstiprināts budžets 800 novērotājiem), kā arī par ES Padomdevēja misijas Ukrainā paplašināšanu (no 100 uz 140 starptautiskajiem sekondētajiem ekspertiem). ES misija ir paplašinājusies saturiski, iekļaujot mandātā darbību Ukrainas reģionos. Līdz ar to arī Latvijai jābūt plašāk pārstāvētai abās misijās.Ministru kabineta 2016.gada 22.marta sēdē tika apstiprināti rīkojuma projekti par jau atlasīto Latvijas ekspertu dalību misijās, paredzot piešķirt finansējumu no budžeta programmas “Līdzekļi neparedzētiem gadījumiem” 22 879 *euro* apmērā (minētais finansējums netiek attiecināts uz finanšu līdzekļiem, kurus piešķir ar šo rīkojuma projektu). ES Padomdevēja misijā februārī izsludināta pieteikšanās 60 jaunām sekondēto civilo ekspertu vietām. Ņemot vērā to, ka abu misiju personālsastāvā šobrīd notiek kadru rotācija, Latvija ir pieteikusi jaunus kandidātus abām misijām. Pozitīvu Eiropas Ārējās darbības dienesta un EDSO konkursu rezultātu gadījumā iecerēts nosūtīt papildu 4 Latvijas civilos ekspertus dalībai ES Padomdevēja misijā Ukrainā un 8 civilos ekspertus dalībai EDSO Speciālajā novērošanas misijā Ukrainā. Svarīgi, lai vakances tiktu aizpildītas, jo tikai tad misijas spēs izpildīt savu mandātu. Tāpēc Latvijas interesēs ir piedāvāt lielāku savu ekspertu skaitu. Ņemot vērā minēto un sarežģīto stāvokli Ukrainā, valsts sociālekonomiskās vajadzības, kā arī plašo reformu jomu, kurās Ukrainas puse lūgusi Latvijas atbalstu, rīkojuma projekts paredz papildus finanšu līdzekļus Ukrainas reformu atbalstam ne vairāk kā 175 000 *euro* apmērā, kas tiks izlietoti šādu aktivitāšu veikšanai: 1. attīstības sadarbības projektu īstenošanai Ukrainā, uzdodot Ārlietu ministrijai organizēt attīstības sadarbības granta projektu konkursu – 141 000 *euro*;
2. vismaz piecu, ja iespējams, palielinot ārstējamo personu skaitu, karadarbības Ukrainā rezultātā cietušo personu ārstniecības un rehabilitācijas nodrošināšanai Latvijā 30 000 euro;
3. cietušo un viņu pavadošo personu nogādāšanai no Ukrainas uz Latviju un no Latvijas uz Ukrainu izdevumu segšanai - 4 000 *euro;*

Attiecīgo finanšu līdzekļu nodrošināšana Ukrainai atbilst Latvijas ārpolitiskajām interesēm veicināt Ukrainas iespējami ātru stabilizāciju un eirointegrācijas kursu. Lai nodrošinātu savlaicīgu potenciālo attīstības sadarbības projektu Ukrainai izvērtēšanu un atlasi granta projektu konkursa ietvaros, kā arī pietiekamu laiku projektu īstenošanai, finansējuma piešķiršanu atlasīto civilo ekspertu darbībai misijās Ukrainā, kā arī īstenotu nepieciešamos pasākumus karadarbības Ukrainā rezultātā cietušo personu pilnvērtīgai ārstniecībai un rehabilitācijai Latvijā līdz 2016.gada beigām, minēto jautājumu nepieciešams risināt steidzami.  |
| 3. | Projekta izstrādē iesaistītās institūcijas | Ārlietu ministrija un Veselības ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību iestādes, privātais sektors, kā arī nevalstiskās organizācijas, kas iesaistītas attīstības sadarbības projektu īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | Tieša izmērāma ietekme uz tautsaimniecību nav paredzama. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 175 000 | 0 | 0 | 0 |
| 2.1. valsts pamatbudžets | 0 | 175 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -175 000 | 0 | 0 | 0 |
| 3.1. valsts pamatbudžets | 0 | -175 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 175 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. Ārlietu ministrija organizēs attīstības sadarbības granta projektu konkursu Ukrainas atbalstam, nepārsniedzot 141 000 *euro*. Detalizēts finansējuma skaidrojums nav iespējams pirms konkursa rīkošanas. Finansējuma sadalījums ir atkarīgs no iesniegto projektu skaita un pieprasītā finansējuma apjoma. Paredzams, ka minētā finansējuma ietvaros iespējams īstenot no vismaz trīs līdz pieciem attīstības sadarbības projektiem Ukrainā.
2. Karadarbības Ukrainā rezultātā cietušo personu ārstniecībai un rehabilitācijā Latvijā – 34 000 *euro* (30 000 *euro* Veselības ministrijai un 4 000 *euro* Ārlietu ministrijai)*:*

No valsts budžeta programmas 02.00.00 „Līdzekļi neparedzētiem gadījumiem” 2014. gadā  un 2015. gadā palīdzības sniegšanai Ukrainas krīzes laikā cietušajām personām Veselības ministrijai piešķirts 65 738 euro. Ņemot vērā iepriekšējo praksi vidēji, vienas personas ārstniecības un rehabilitācijas izmaksas sanāk 3 287 euro. Vienlaikus lielākās izmaksas viena pacienta ārstniecībai sastādīja 11 304, 73 *euro*, otrs augstākais izmaksu līmenis sasniedza 8 062, 81 *euro.* Zemākās izmaksas, kas tērētas pacientu ārstniecībai sastādīja no 306 līdz 500 *euro* par personu. Ņemot vērā to, ka personas ārstniecības izmaksas cieši saistītas ar uzstādīto diagnozi un var tikt noteiktas, tikai pēc ārstniecības procedūru noteikšanas, detalizēts izdevumu aprēķins nav iespējams.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 2016. gadā 175 000 *euro*  apmērā sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu un Veselības ministrijas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem. |
| 3. | Cita informācija | Nav. |

Anotācijas IV, V un VI sadaļas nav attiecināmas.

Ārlietu ministrs Edgars Rinkēvičs

Vīza: Valsts sekretārs Andrejs Pildegovičs

11.04.2016. 11:00

1975

Karina Leja

Tālr. 67016438,

e-pasts: karina.leja@mfa.gov.lv